এম এস ধোনির দ্রুততম স্টাম্পিং কি এটাই?

ওয়েব ডেস্ক: আরও একবার ক্রিকেট দুনিয়াকে চমকে দিয়েছেন মহেন্দ্র সিং ধোনি (Mahendra Singh Dhoni)। রবিবার সূর্যকুমার যাদবকে (Surya Kumar Yadav) অবিশ্বাস্য ক্ষিপ্রতায় স্টাম্প আউট করেছেন তিনি। চোখের নিমেষে বলতে যা বোঝায়, বল গ্লাভসে আসা থেকে উইকেট ভাঙা ঠিক তেমনভাবেই করেছেন। সোশ্যাল মিডিয়ায় এখন তা নিয়েই চলছে চর্চা, ৪৩ বছরের ধোনি কী করে এত ক্ষিপ্র?

সূর্যকুমারকে স্টাম্প আউট করতে প্রাক্তন ভারতীয় অধিনায়ক নিয়েছেন ০.১২ সেকেন্ড। এটাই দ্রুততম স্টাম্পিং কি না তা নিয়ে আলোচনা শুরু হয়েছে। তবে এটা দ্রুততম নয়, ক্রিকেটের ইতিহাসে দ্রুততম স্টাম্পিং হয়েছে ০.০৮ সেকেন্ডে। সেটাতেও ছিল ধোনির দস্তানা পরা দুই হাত। এক নজরে দেখে নেওয়া যাক ক্রিকেটের দ্রুততম কিছু স্টাম্পিং।

আরও পড়ুন: ‘বিরাট কোহলি ওকে ক্ষমা করে দিক’ ছেলের গ্রেফতারিতে কাতর আর্জি মায়ের

১) ২০১৮ সালে ওয়েস্ট ইন্ডিজের কিমো পলকে ০.০৮ সেকেন্ডে আউট করেছিলেন ধোনি, সেটাই এখনও দ্রুততম।

২) তার পরেই ০.০৯ সেকেন্ডে স্টাম্পিং, এক্ষেত্রে ক্যাপ্টেন কুলের ক্ষিপ্রতার বলি অস্ট্রেলিয়ার মিচেল মার্শ। ঘটনা ২০১২ সালের এক টি২০ ম্যাচের।

THE REFLEXES OF MS DHONI AT 43. ?

– 0.12S for that Sky stumping. ? pic.twitter.com/Pl50olc1od

— Mufaddal Vohra (@mufaddal_vohra) March 23, 2025

৩) তিন নম্বরে অবশ্য ধোনি নয়, বেন কক্স। ইংল্যান্ডের ঘরোয়া টি২০ প্রতিযোগিতায় বল তাঁর পায়ে লেগে উইকেটে লাগে ০.১ সেকেন্ডে, আউট হন ক্যালাম ম্যাকলিয়ড।

৪) ০.১ সেকেন্ড উইকেট ভেঙেছেন ধোনিও। আইপিএল ২০২৩-এর ফাইনালে স্টাম্পিং করে আউট করেন শুভমান গিলকে (Shubman Gill)।

৫) রবিবার ০.১২ সেকেন্ডে স্কাই-কে স্টাম্প করে পাঁচ নম্বরে সেই ধোনিই। পাঁচ বছর হয়ে গিয়েছে আন্তর্জাতিক ক্রিকেট খেলেন না, বয়স ৪৩, সেই কারণেই এই আউট নিয়ে এত হইচই চলছে।